**Limba noastră**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Limba noastră strămoșească

Pâinea-n țest coaptă pe vatră

Miorița românească

Și gherghina de la poartă

Cumpăna de la fântână

Și Ciuleandra lui Rebreanu

Hora noastră cea străbună

Dumbrava lui Sadoveanu

Altița cu flori cusută

De măicuța în pridvor

Anton Pann cântând la nuntă

Și dorurile care dor.

Limba noastră e ca mierea

Care picură din fagur

S-o păstrăm - asta ni-i vrerea

Ca pe un preasfânt tezaur.